David Goodis

David GOODIS (naskiĝis la 2-an de marto 1917 en Filadelfio; mortis la 7-an de januaro 1967 samloke) estis usona romanisto kaj scenaristo de krimfikcio konata pro sia verkado de noveloj kaj romanoj en la ĝenro de nigra fikcio. 

Naskita en Filadelfio, Goodis alterne loĝis tie kaj en Novjorko kaj Holivudo dum siaj profesiaj jaroj. Laŭ kritikisto Dennis Drabelle, "Malgraŭ lia [universitata] edukado, kombinaĵo de etneco (juda) kaj temperamento permesis al li simpatii kun eksteruloj: la laborantaj malriĉuloj, la maljuste akuzitoj, fuĝantoj, krimuloj." 

 Vivo 
Goodis kreskis en Filadelfio kaj studis ĵurnalismon. En 1938, li translokiĝis al Novjorko kaj verkis por revuoj, foje sub diversaj pseŭdonimoj. Dum ĉi tiu tempo, lia unua romano, Retreat from Oblivion (Retiriĝo el Forgeso), estis publikigita. En la sekvaj jaroj, Goodis ĉefe verkis radiodramojn. Post kiam kelkaj el liaj noveloj komence ne sukcesis allogi filmproduktantojn, lia romano  Dark Passage (Malhela Trairejo), komence publikigita kiel serialo, fariĝis granda sukceso kaj estis adaptita en filmon en 1947 kun Humphrey Bogart kaj Lauren Bacall. Pluraj aliaj romanoj ankaŭ estis adaptitaj en filmojn. Goodis estas konsiderata unu el la plej gravaj aŭtoroj de film-noir. Post lia morto, liaj verkoj malofte estis presitaj en Usono, sed lia verkado ricevis signifan atenton, precipe en Francio. Goodis mortis pro apopleksio en la aĝo de 49 jaroj.

 Verkaro 

 Retreat from Oblivion (1939)
 Dark Passage (1946)
 Behold This Woman (1947)
 Nightfall (1947) akk Convicted, The Dark Chase
 Of Missing Persons (1950)
 Cassidy's Girl (1951)
 Of Tender Sin (1952)
 Street of the Lost (1952)
 The Burglar (1953)
 The Moon in the Gutter (1953)
 Black Friday (1954)
 The Blonde on the Street Corner (1954)
 Street of No Return (1954)
 The Wounded and the Slain (1955)
 Down There (1956) akk Shoot the Piano Player
 Fire in the Flesh (1957)
 Night Squad (1961)
 Somebody's Done For (1967) akk The Raving Beauty

 Referencoj 

 Eksteraj ligiloj 



Kategorio:Usonaj verkistoj
Kategorio:Usonaj scenaristoj